**Mikko Peltola** (s. 8. joulukuuta 1969 Tampere) on suomalainen entinen jääkiekkohyökkääjä. Hän pelasi jääkiekon SM-liigassa 603 ottelua ja teki niissä tehot 165+221=386 ja keräsi 424 jäähyminuuttia. Peltola pelasi myös useita kausia Elitserienissä ja teki 213 ottelussa tehot 75+88=163 ja keräsi 142 jäähyminuuttia.

Peltola on Tapparan kasvatti ja pelasi seurassa vuoteen 1994 asti kunnes siirtyi Rauman Lukkoon. Lukossa hän pelasi kaksi hyvää kautta, joiden aikana hän keräsi tililleen runkosarjassa 40 maalia ja 90 pistettä. Näiden kahden kauden jälkeen hän siirtyi Ruotsin Elitserieniin Malmö Redhawksin joukkueeseen. Vaikka molemmilla kausilla Peltola teki 21 osumaa, seuran menestys jätti toivomisen varaa ja edessä oli paluu Suomeen, Ilveksen riveihin.

Ilveksen silloinen toimitusjohtaja Jussi Toikka pyrki kasaamaan joukkueen rahaa säästelemättä, mikä kirkastaisi edellisvuoden hopean kullaksi. Kausi oli sekä Ilveksen että Peltolan kannalta epäonnistunut. Peltolan 25 tehopistettä olivat vain varjo Rauman ja Malmön kausista ja Ilves putosi puolivälierissä HPK:ta vastaan. Seuraava kausi oli Ilveksen kannalta sekava ja se oli talousvaikeuksissa. Peltola ja latvialainen Rodrigo Laviņš saneerattiin HPK:hon vaihdossa, jossa Ilves sai Petr Tenkrátin. Aluksi Peltolalla sujui HPK:ssa hyvin, mutta loukkaantumissuman helpotettua hän löysi itsensä neloskentästä vähällä peliajalla.

Seuraavaksi Peltola lähti Pelicansiin, jossa hän sai valmentaja Kari Elorannalta paljon vastuuta. Peltola tekikin kahdella kaudella 105 tehopistettä. Pelicans pääsi kummallakin kaudella pudotuspeleihin, mutta se putosi molemmilla kausilla ensimmäisellä kierroksella. Joukkueen hajotessa Peltola siirtyi Sveitsiin mestaruussarjan Rapperswilin joukkueeseen. Hän ei kuitenkaan viipynyt Sveitsissä pitkään vaan teki toisen visiitin Ruotsiin. Ruotsissa hän pelasi Linköpings HC:n riveissä. Linköpingissä hän pelasi kolme kautta, joiden jälkeen hän siirtyi takaisin SM-liigaan Ilveksen joukkueeseen. Hän siirtyi tammikuun lopussa 2008 Ilveksestä Örebrohon jäätyään vähäiselle peliajalle Ilveksessä. Örebrossa Peltola sai seitsemän tehopistettä seitsemässä ottelussa. 

Kauden 2008–2009 Peltola pelasi Ranskan Ligue Magnusin Rouenissa ja lopetti siellä uransa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1989–1990 | Tappara | SM-liiga | 23 | 3 | 3 | 6 | 2 | – | – | – | – | – |
| 1990–1991 | Tappara | SM-liiga | 38 | 7 | 2 | 9 | 14 | 1 | 0 | 0 | 0 | 0 |
| 1991–1992 | Tappara | SM-liiga | 42 | 11 | 7 | 18 | 18 | – | – | – | – | – |
| 1992–1993 | Tappara | SM-liiga | 48 | 11 | 20 | 31 | 32 | – | – | – | – | – |
| 1993–1994 | Tappara | SM-liiga | 48 | 15 | 8 | 23 | 22 | 10 | 5 | 1 | 6 | 10 |
| 1994–1995 | Lukko | SM-liiga | 50 | 16 | 18 | 34 | 22 | 9 | 5 | 4 | 9 | 14 |
| 1995–1996 | Lukko | SM-liiga | 50 | 24 | 32 | 56 | 54 | 7 | 2 | 1 | 3 | 31 | Ykköstähdistö |
| 1996–1997 | Malmö IF | Elitserien | 50 | 21 | 20 | 41 | 32 | 4 | 1 | 1 | 2 | 4 |
| 1997–1998 | Malmö IF | Elitserien | 42 | 21 | 10 | 31 | 22 | – | – | – | – | – |
| 1998–1999 | Ilves | SM-liiga | 53 | 10 | 15 | 25 | 22 | 4 | 0 | 3 | 3 | 2 |
| 1999–2000 | Ilves | SM-liiga | 32 | 5 | 7 | 12 | 24 | – | – | – | – | – |
|  | HPK | SM-liiga | 22 | 7 | 5 | 12 | 8 | 8 | 0 | 2 | 2 | 8 |
| 2000–2001 | Pelicans | SM-liiga | 56 | 18 | 32 | 50 | 66 | 3 | 0 | 0 | 0 | 6 |
| 2001–2002 | Pelicans | SM-liiga | 54 | 17 | 38 | 55 | 60 | 4 | 0 | 1 | 1 | 29 |
| 2002–2003 | Rapperswil-Jona | NLA | 44 | 12 | 26 | 38 | 16 | 7 | 2 | 2 | 4 | 33 |
| 2003–2004 | Linköping HC | Elitserien | 47 | 14 | 29 | 43 | 34 | 5 | 0 | 1 | 1 | 2 |
| 2004–2005 | Linköping HC | Elitserien | 38 | 13 | 15 | 28 | 32 | 6 | 0 | 2 | 2 | 14 |
| 2005–2006 | Linköping HC | Elitserien | 36 | 6 | 14 | 20 | 22 | – | – | – | – | – |
| 2006–2007 | Ilves | SM-liiga | 56 | 17 | 26 | 43 | 46 | 7 | 2 | 1 | 3 | 30 |
| 2007–2008 | Ilves | SM-liiga | 31 | 4 | 8 | 12 | 34 | – | – | – | – | – |
|  | Örebro HK | Division 1 | 7 | 2 | 5 | 7 | 8 | – | – | – | – | – |
| 2008–2009 | Rouen | Ligue Magnus | 26 | 11 | 25 | 36 | 12 | 6 | 3 | 4 | 7 | 4 |
| 13 kautta | yhteensä | SM-liiga | 603 | 165 | 221 | 386 | 424 | 53 | 14 | 13 | 27 | 130 |
| 5 kautta | yhteensä | Elitserien | 213 | 75 | 88 | 163 | 142 | 15 | 1 | 4 | 5 | 20 |

Lähteet
-------

* Mikko Peltola *Elite Prospects*. Everysport Media Group AB.  (englanniksi)